als_Latn dik_Latn sag_Latn
Mourinho: Van Gaal trajneri më i mirë i Botërorit
Murinho: Duke u nisur nga ajo që kam parë, nuk kam asnjë dyshim se trajneri më i mirë i këtij Botërori ishte Van Gaal. Ai është mjaft i zgjuar dhe askush nuk e mendonte se Holanda do bënte një paraqitje të tillë.
Politiko
E Martë, 15 Korrik 2014 | 11:38
0 Komente.
Jose Mourinho nuk ka asnjë dyshim në lidhje me trajnerin më të mirë të finaleve të Botërorit.
Portugezi e di mirë se sezonin tjetër do të ketë një betejë të fortë në Premier Ligën me Van Galin,dhe nuk e ka aspak problem ta quajë atë si më të mirin. 62-vjeçari arriti t’i siguronte Holandës vendin e tretë pas fitores ndaj Brazilit, madje ata u larguan nga ky Botëror pa asnjë humbje.
“Mendoj se ky Botëror nxori në pah disa trajnerë të talentuar dhe me intuitë. Halihodziç, Herrera, Sampoli apo Klinsman i treguan mjaft mirë aftësitë me skuadrat respektive duke bërë paraqitje shumë të mira dhe ata meritojnë komplimente”.
“Duke u nisur nga ajo që kam parë, nuk kam asnjë dyshim se trajneri më i mirë i këtij Botërori ishte Van Gaal. Ai është mjaft i zgjuar dhe askush nuk e mendonte se Holanda do bënte një paraqitje të tillë”, ka deklaruar Special One.
Ai theksoi se 62-vjeçari është shumë i qartë në atë që bën dhe ka aftësinë që t’i përshtatë lojtarët në filozofinë e tij.
“Lojtarët e kanë të qartë që ai është komandanti, dhe janë gati të sakrifikohen për të. Fakti që ka arritur të fitojë kudo, e tregon më së miri profesionalizmin e tij”.
Gjithashtu, Mourinho ka folur edhe për lojtarin e ri më të spikatur të Kupës së Botës, duke theksuar se Pol Pogba e meriton më së shumti këtë çmim.
“Do të thoja Pogba, pasi ai zhvilloi disa ndeshje të mira, edhe pse Franca nuk arriti të kualifikohej për në gjysmëfinale. Ai është i ri dhe ka mundësi të përmirësohet në të ardhmen”, ka deklaruar Jose Mourinho.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn